Държавен вестник, бр. 17, 2025 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  17
ООС подписаното от ИА БСА споразумение 
между ИА БСА и ООС. В срок до 5 (пет) 
дни от получаване на уведомителното писмо 
заявителят е длъжен да заплати определената 
съгласно Ценоразпис BAS QR 8 цена за пред­
варително проучване.
4.1.4. Отказ от откриване на процедура
ИА БСА отказва откриване на процедура 
за акредитация, когато е налице едно или 
повече от следните обстоятелства:
a) Заявена за акредитация дейност извън 
обхвата на дейност на ИА БСА;
b) Липса на компетентност за извършване 
на акредитация по отношение на заяве­
ния от клиента обхват;
c) Липса на подходящи, включително 
компетентни и на разположение водещ 
оценител и/или технически оценители/
експерти;
d) Невъзможност да бъде реализирана 
процедурата за акредитация във връзка 
с местоположение на дейността на ООС 
и/или по отношение на езика, използван 
от заявителя, и/или други специфични 
условия във връзка с изискванията за 
акредитация;
e) Невъзможност за спазване сроковете за 
акредитация;
f) Неизпълнение на финансови задължения 
по открити процедури и/или поддържане 
на акредитацията на юридическо лице, 
към което принадлежи ООС;
g) Неспазване на срока по т. 4.1.2 за изпра­
щане/представяне в ИА БСА на доку­
менти, допълнени и преразгледани по 
отношение на пълнота и/или редовност;
h) Повторно наличие на непълнота или 
нередовност на подадените документи 
за акредитация;
i) Неприключила процедура за акредита­
ция, преакредитация или разширяване 
на акредитацията по заявление на същия 
кандидат;
j) Спряна акредитация или започнала 
процедура по спиране или отнемане на 
акредитацията на кандидата или при 
наличие на обстоятелства, изискващи 
извънредна оценка;
k) Период до изтичане валидността на 
предоставена акредитация, по-малък 
от 8 (осем) месеца при заявление за 
преакредитация и по-малък от 9 (девет) 
месеца при заявление за преакредитация 
с разширяване на обхвата на акредитация;
l) Непредставяне на доказателства, че са 
отстранени несъответствията с изисква­
нията за акредитация;
m) Непостигане съгласие за определен/и 
водещ оценител и/или брой показатели;
n) Несъгласие на ООС за привличане на 
водещ оценител/технически оценители/
експерти от национален орган по ак­
редитация, пълноправен член на ЕА, 
ILAC и IAF;
o) Установен неприемлив риск за безприст­
растността, който не може да бъде до­
веден до приемливо ниво;
p) Наличие на доказателство за измамно 
поведение от страна ООС или умишлено 
предоставяне на невярна информация 
или умишлено криене на информация 
от ООС.
Лицата, на които е отказана акредитация, 
могат да подадат заявление за акредитация 
отново след представяне на доказателства, 
че са отстранени несъответствията с изиск­
ванията за акредитация и с процедурите за 
акредитация на агенцията.
Акредитирано лице, желаещо да получи 
акредитация по друг стандарт, следва да про­
цедира както при нова регистрация.
4.2. Предварително проучване
Предварителното проучване представлява 
преглед на документите и записите и оценка 
на тяхното съответствие с изискванията за 
акредитация.
Предварителното проучване при преакре­
дитация и разширяване на обхвата на акре­
дитация включва и преглед на резултатите 
от проведените оценки от предходния цикъл 
на акредитация.
В етапа на предварително проучване за 
първоначална акредитация при изразено 
писмено желание на заявителя може да бъде 
проведена предварителна оценка на място.
Предварителното проучване се извършва 
от определения водещ оценител, който да 
направи преглед на предоставените от канди­
дата за акредитация документи и записи по 
т. 4.1 и оценка по документираната система 
за съответствие с приложимите изисквания 
за акредитация. При необходимост може да 
бъде включен технически оценител/експерт.
Предварителното проучване завършва с 
доклад от водещия оценител със заключение за 
съответствие с изискванията за акредитация и 
предложение за следващ етап на процедурата.
4.2.1. Предварително проучване (преглед 
на документи)
Предварителното проучване се провежда 
до един месец от датата на откриване на 
процедурата за акредитация, за което на кли­
ента се предоставя доклад от предварително 
проучване. В този срок, ако са констатирани 
пропуски, които възпрепятстват провеждане 
на оценка на място на ООС, се предоставя 
констативен доклад и срокът за предвари­
телното проучване се удължава с един месец 
(до два месеца от откриване на процедурата).
В рамките на десет дни от получаване на 
констативния доклад заявителят е длъжен 
да представи в ИА БСА документирани до­
казателства за отстраняване на пропуските.